ভয়াবহ বিস্ফোরণে কাঁপল দিল্লি, শাহের সঙ্গে কথা মোদির

নয়াদিল্লি: সোমবার সন্ধ্যায় ভয়াবহ বিস্ফোরণে কাঁপল রাজধানী (Delhi Blast)। লালকেল্লা মেট্রো স্টেশনের (Lal Quila Metro Station) কাছে এই বিস্ফোরণ ঘটে। এখনও পর্যন্ত ১৭ জনের মৃত্যুর খবর শোনা গিয়েছে। বেশ কয়েকজন জখম হয়েছে বলে খবর। মৃতের সংখ্যা বাড়তে পারে বলে পুলিশের প্রাথমিক অনুমান। প্রাথমিকভাবে অনুমান, রাজধানীতে কোনও জঙ্গি সংগঠন এই ঘটনা ঘটিয়ে থাকতে পারে। বিস্ফোরণের পরই কেন্দ্রীয় স্বরাষ্ট্রমন্ত্রী অমিত শাহের (Amit Shah) সঙ্গে কথা বলেন প্রধানমন্ত্রী নরেন্দ্র মোদি (Narendra Modi)। তাঁকে ঘটনা সম্পর্কে জানানো হয়।

আচমকাই ১ নম্বর গেটের কাছে মেট্রোর সামনে পার্ক করা একটি গাড়িতে আচমকা বিস্ফোরণ হয়। বিকট শব্দে কেঁপে ওঠে গোটা এলাকা। প্রাথমিকভাবে অনুমান, রাজধানীতে কোনও জঙ্গি সংগঠন এই ঘটনা ঘটিয়ে থাকতে পারে, এমনটাই সন্দেহ করছে পুলিশ কর্তারা। খবর সূত্রের। ইতিমধ্যেই ওই বিস্ফোরণের এলাকায় পৌঁছেছে এনএসজি এবং এনআইএ পৌঁছেছে। বিস্ফোরণের পরেই দিল্লি জুড়ে জারি হয়েছে হাই অ্যালার্ট (High alert issued in Delhi)। লালকেল্লা এবং আশপাশের এলাকা উচ্চ নিরাপত্তা বলয়ে থাকার কারণে, এই বিস্ফোরণ ঘিরে ইতিমধ্যেই তৎপরতা বেড়েছে গোয়েন্দা সংস্থাগুলিরও।দিল্লি পুলিশের আধিকারিকদের সঙ্গে কথা বলেন শাহ। গোটা পরিস্থিতির উপর নজর রাখছেন তিনি। সূত্রের খবর, ঘটনার পর পরই মোদীর সঙ্গে কথা বলেন শাহ। তাঁকে পুরো পরিস্থিতি জানিয়েছেন বলে খবর।

আরও পড়ুন: দিল্লিতে বিস্ফোরণ! কলকাতার প্রতি থানায় জারি সতর্কতা, কী পদক্ষেপ?

দেখুন ভিডিও